……….(sz.) napirend

Előterjesztve: Gazdasági és Tulajdonosi Bizottsághoz

# E L Ő T E R J E S Z T É S

## A Képviselő-testület 2014. áprilisi 29-i rendes ülésére

**Tárgy: a** II. Kerületi Városfejlesztő és Beruházás-szervező Zártkörűen Működő Részvénytársaság vezérigazgatója megbízatásának meghosszabbítása és alapító okiratának módosítása

**Készítette:** ………………………………

dr. Murai Renáta

Jegyzői Titkárságvezető

**Egyeztetve:** ……………………………….

Dankó Virág

Alpolgármester

**Látta:** ……………………………….

dr. Szalai Tibor

Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A II. Kerületi Városfejlesztő és Beruházás-szervező Zártkörűen Működő Részvénytársaság, mint az Önkormányzat által alapított gazdasági társaság vezérigazgatójának megbízatása 2014. június 25-én lejár, ezért szükséges a vezető tisztségviselő megbízatásáról dönteni. A könyvvizsgálatért személyében is felelős személy megváltozik, mivel a jelenlegi könyvvizsgáló Víghné Lázár Anna Mária, helyett 2014. május 1. napjától, Csizmánné Bogdán Ágnes (an.: Izsó Lídia, lakcíme: 2092 Budakeszi, Hársfa u. 1.) könyvvizsgáló látná el e feladatokat. A hatályos alapító okirat szerint a központi ügyintézés helye megegyezik a Társaság székhelyével, ezt módosítani szükséges, mivel a központi ügyintézés helye 1025 Budapest, Felső Zöldmáli u. 128-130.

A Polgári Törvénykönyvről szóló 2013. évi V. törvény (új Ptk.) hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény (új Ptké.) 12.§ (1) bekezdése alapján a Ptk. hatálybalépésekor a cégjegyzékbe bejegyzett gazdasági társaság a Ptk. hatálybalépését követő első létesítő okirat módosítással egyidejűleg köteles a Ptk. rendelkezéseivel összhangban álló továbbműködéséről dönteni, és a legfőbb szervi határozatot a cégbírósághoz benyújtani. Az előzőekben hivatkozott változások folytán szükséges az alapító okiratot módosítani, és az új Ptké. hivatkozott rendelkezése alapján szükséges határozatot hozni a továbbműködésről.

A Gazdasági és Tulajdonosi Bizottság az előterjesztést megtárgyalta, véleményét a Képviselő-testület ülésén ismerteti.

Kérem a Tisztelt Képviselő-testületet a határozati javaslatok elfogadására!

**Határozati javaslatok**

**1.**

A Képviselő-testület úgy dönt, hogy a 2013. évi CLXXVII. törvény 12. § (1) bekezdése alapján a Budapest Főváros II. Kerületi Önkormányzat 100 %-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) elhatározza a Polgári Törvénykönyvről szóló 2013. évi V. törvény rendelkezéseivel összhangban álló továbbműködését.

**Felelős:** Polgármester

**Határidő:** 15 nap

*(A határozat elfogadása minősített többségű szavazati arányt igényel.)*

**2.**

A Képviselő-testület úgy dönt, hogy 2014. május 1-től 2019. május 1-ig a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) vezérigazgatójának dr. Tas Krisztián (anyja neve: Csipes Kornélia, születési ideje: 1972. december 7.) ) 1024 Budapest, Margit krt. 5/a. 1. em. 4. sz. alatti lakost nevezi ki.

**Felelős:** Polgármester

**Határidő:** 15 nap

*(A határozat elfogadása minősített többségű szavazati arányt igényel.)*

**3.**

A Képviselő-testület úgy dönt, hogy a Budapest Főváros II. Kerületi Önkormányzat 100%-os tulajdonában lévő II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) központi ügyintézésének helye: 1025 Budapest, Felső Zöldmáli u. 128-130.

**Felelős:** Polgármester

**Határidő:** 15 nap

*(A határozat elfogadása minősített többségű szavazati arányt igényel.)*

**4.**

A Képviselő-testület a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41) jelen határozat mellékletét képező létesítő okirat módosítását elfogadja; felkéri a Polgármestert a szükséges intézkedések megtételére és egyben felhatalmazza, hogy a változásoknak megfelelő, változásokkal egységes szerkezetbe foglalt – hatályosított – szövegű alapszabályát aláírja, és gondoskodjon a cégbejegyzésre irányuló eljárás megindításáról és a cégbejegyzési eljáráshoz szükséges iratok elkészíttetéséről.

**Felelős:** Polgármester

**Határidő:** 15 nap

*(A határozat elfogadása minősített többségű szavazati arányt igényel.)*

**Budapest, 2014. április 23.**

|  |  |
| --- | --- |
|  | **Dr. Láng Zsolt** |
|  | **Polgármester** |

A 4. sz. határozat-tervezet melléklete

**II. Kerületi Városfejlesztő és Beruházás-szervező Zártkörűen Működő**

**Részvénytársaság**

**ALAPÍTÓ OKIRAT MÓDOSÍTÁSA**

Budapest Főváros II. Kerületi Önkormányzat Képviselő-testülete a II. Kerületi Városfejlesztő és Beruházás-szervező Zártkörűen Működő Részvénytársaság 2012. június 26-án kelt Alapító Okiratát (a továbbiakban: alapító okirat) az alábbiak szerint módosítja:

1. **Az alapító okiratban az alapító okirat megjelölés alapszabály megjelölésre módosul.**
2. **A gazdasági társaságokról szóló 2006. évi IV. törvényre (Gt.) történő általános hivatkozás a Polgári Törvénykönyvről szóló 2013. évi V. törvényre (Ptk.) módosul.**
3. **A könyvvizsgáló elnevezés az alapító okiratban állandó könyvvizsgáló elnevezésre módosul.**

**4.** **Az alapító okirat bevezető rendelkezése helyébe az alábbi rendelkezés lép:**

*Budapest Főváros II. Kerületi Önkormányzat Képviselő-testülete az általa létrehozott társaság alapszabályát az alábbiak szerint állapítja meg:*

**5. Az alapító okirat 1. pontjának elnevezése helyébe az alábbi rendelkezés lép:**

# *1. A társaság cégneve, székhelye, a központi ügyintézés helye, telephelye, honlapja és e-mail elérhetősége*

**6.** **Az alapító okirat 1.2. pontja helyébe az alábbi rendelkezés lép:**

## 1.2. A társaság székhelye

*1024 Budapest, Keleti Károly u. 15/a.*

*A társaság székhelye nem azonos a központi ügyintézés helyével.*

**7.** **Az alapító okirat az alábbi 1.3. ponttal egészül ki, azzal hogy soron következő a pontozás ennek megfelelően 1.3.-ról 1.4-re, 1.4.-ről 1.5.-re változik:**

*1.3. A Társaság központi ügyintézésének helye:*

*1025 Budapest, Felső Zöldmáli út 128-130.*

**8. Az alapító okirat 2. pontjában a társaság alapítójának törzskönyvi nyilvántartására vonatkozó adat helyébe az alábbi rendelkezés lép:**

*Törzskönyvi nyilvántartási szám: 735650*

**9. Az alapító okirat 6.1. pontja helyébe az alábbi rendelkezés lép:**

## 6.1. Osztalékfizetés

*Az Alapítót a Ptk. 3:262. § szerint a társaságnak a felosztható és az Alapító által felosztani rendelt eredményéből a részvénye névértékével arányos osztalék illeti meg.*

**10. Az alapító okirat 8.1. pontja helyébe az alábbi rendelkezések lépnek:**

*Egyszemélyes részvénytársaság esetében a közgyűlés hatáskörét az Alapító gyakorolja. A közgyűlés hatáskörébe tartozó kérdésekben az Alapító írásban határoz (alapítói határozat) és a döntés az ügyvezetéssel való közléssel válik hatályossá.*

*Az Alapító a döntés meghozatalát megelőzően a 8.3. pontban foglalt esetekben a vezető tisztségviselő(k) és a felügyelőbizottság véleményét beszerezni köteles.*

**11. Az alapító okirat 8.2. pont i) alpontja törlésre kerül, ennek megfelelően a pontozás módosul, az eredeti g) alpont helyébe, valamint eredeti k) alpont helyébe j) alpont alatt az alábbi rendelkezések lépnek, és ezzel egyidejűleg a 8.2. pont utolsó bekezdése helyébe pedig az alábbi rendelkezés lép:**

1. *döntés a vezérigazgató Ptk. 3:117.§ (1) bekezdése szerinti felmentvényének megadásáról;*
2. *döntés a jegyzési jogot biztosító kötvény kibocsátásáról;*

*A Ptk. 3:323. § (5) bekezdése szerint az Alapító felelősségére a minősített többséget biztosító befolyásra vonatkozó szabályokat megfelelően alkalmazni kell.*

**12. Az alapító okirat 9. pontja helyébe az alábbi rendelkezések lépnek:**

# 

# *9. A vezérigazgató*

*A társaságnál igazgatóság kinevezésére nem kerül sor, az igazgatóság jogait vezető tisztségviselőként a Ptk. 3: 283.§-a alapján a vezérigazgató gyakorolja.*

*A vezérigazgató a 9.1. pontban, valamint a Ptk.-ban meghatározott egyéb feladatait önállóan látja el. E minőségében a jogszabályoknak, az alapszabálynak, valamint az Alapító határozatainak van alávetve. Az Alapító a vezérigazgató részére írásban utasítást adhat, amelyet a vezérigazgató végrehajtani köteles.*

*A Ptk. 3:118. § szerint, ha a társaság jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek a társaság vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő a társaság fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható.*

**13. Az alapító okirat 9.1. pont k) alpontja helyébe az alábbi rendelkezés lép:**

1. *köteles nyolc napon belül - a felügyelőbizottság egyidejű értesítése mellett - a szükséges intézkedések megtétele céljából az Alapítót értesíteni, ha tudomására jut, hogy i) a társaság saját tőkéje a veszteség következtében az alaptőke kétharmadára csökkent, vagy ii) saját tőkéje az alaptőke törvényben meghatározott minimális összege alá csökkent, vagy iii) a társaságot fizetésképtelenség fenyegeti, vagy fizetéseit megszüntette, illetve iv) ha vagyona tartozásait nem fedezi. Az i-iv) pontokban megjelölt esetekben az Alapítónak olyan határozatot kell hoznia, amely alkalmas a fenti okok megszüntetésére, vagy döntenie kell a társaságnak más társasággá történő átalakulásáról, egyesüléséről vagy szétválásáról, ezek hiányában pedig a társaság megszüntetéséről. Az Alapító ezzel kapcsolatos határozatait három hónapon belül végre kell hajtani. Ha az Alapító határozatának meghozatalát követő három hónapon belül az értesítésre okot adó, a Ptk. 3: 270.§ (1) bekezdés a) pontja szerinti körülmény változatlanul fennáll, az alaptőke leszállítása kötelező.*
2. **Az alapító okirat 9.2. pontja helyébe az alábbi rendelkezés lép:**

## 

## 9.2. A társaság vezérigazgatója

*A társaság vezérigazgatója 2014. május 1. napjától 2019. május 1. napjáig terjedő időtartamra:*

*név: dr. Tas Krisztián*

*anyja neve: Csipes Kornélia*

*születési ideje:* *1972. december 7.*

*lakcím: 1024 Budapest, Margit krt. 5/a. 1. em. 4.*

1. **Az alapító okirat 11.2. pontja helyébe az alábbi rendelkezés lép:**

## 

## 11.2. A felügyelőbizottság hatásköre és feladatai

*A felügyelőbizottság a Ptk. által ráruházott hatáskörben:*

1. *az Alapító részére ellenőrzi a társaság ügyvezetését. A felügyelőbizottság a vezérigazgatótól, valamint a munkavállalóktól felvilágosítást kérhet, a társaság irataiba, számviteli nyilvántartásaiba, könyveibe betekinthet, fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.*
2. *köteles megvizsgálni az Alapító ülésének napirendjén szereplő előterjesztéseket és ezekkel kapcsolatos álláspontjáról az Alapítót a határozathozatal előtt értesíteni. A számvitelről szóló 2000. évi C. törvény (a továbbiakban: számviteli törvény) szerinti beszámolóról, és az adózott eredmény felhasználásáról az Alapító csak a felügyelőbizottság írásbeli jelentésének birtokában határozhat;*
3. *ha megítélése szerint az ügyvezetés tevékenysége jogszabályba, az alapszabály rendelkezéseibe, illetve az Alapító határozataiba ütközik, vagy egyébként sérti a társaság vagy az Alapító érdekeit, az Alapító vonatkozó döntését kérheti.*
4. **Az alapító okirat 11.3. pont utolsó bekezdése az alábbi rendelkezéssel egészül ki:**

*Ha a felügyelőbizottság ellenőrző tevékenységéhez szakértőket kíván igénybe venni, a felügyelőbizottság erre irányuló kérelmét az ügyvezetés köteles teljesíteni.*

1. **Az alapító okirat 12. pont rendelkezései helyébe az alábbi rendelkezések lépnek:**

*12. Az állandó könyvvizsgáló*

*A társaságnál állandó könyvvizsgáló működik. A Ptk. 3:130. § (1) bekezdése alapján az Alapító jelöli ki a társaság állandó könyvvizsgálóját, és meghatározza az állandó könyvvizsgálóval kötendő szerződés lényeges elemeinek tartalmát. Az állandó könyvvizsgálót az Alapító legfeljebb 5 (öt) évre jelöli ki azzal, hogy a könyvvizsgáló megbízatásának időtartama nem lehet rövidebb, mint az őt kijelölő alapítói határozat meghozatalától a következő beszámolót elfogadó alapítói határozat meghozataláig terjedő időszak (Ptk. 3:130. § (2) és (3) bekezdés).*

*Az állandó könyvvizsgáló a kijelölését követő 90 (kilencven) napon belül megbízási szerződést köt a társaság ügyvezetésével. A határidő eredménytelen elteltével az állandó könyvvizsgáló kijelölése hatálytalanná válik, és az Alapítónak másik állandó könyvvizsgálót kell kijelölnie.*

*A társaság állandó könyvvizsgálójának az jelölhető ki, aki a Ptk-ban meghatározott feltételeknek megfelel.*

*Ha a társaság legfőbb szerve jogi személyt jelöl ki a társaság állandó könyvvizsgálójává, úgy a jogi személynek ki kell jelölnie azt a személyt, aki a könyvvizsgálatot személyében végzi.*

*Az állandó könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről.*

*Az állandó könyvvizsgáló feladatának teljesítése érdekében a társaság irataiba, számviteli nyilvántartásaiba, könyveibe betekinthet, a vezető tisztségviselőktől, a felügyelőbizottság tagjaitól, illetve a társaság munkavállalóitól felvilágosítást kérhet, a társaság fizetési számláját, pénztárát, értékpapír- és áruállományát, valamint szerződéseit megvizsgálhatja.*

*Az állandó könyvvizsgáló köteles a társaság ügyeivel kapcsolatos üzleti titkot megőrizni.*

*Az állandó könyvvizsgálót az Alapító jogait gyakorló testületnek a társaság számviteli törvény szerinti beszámolóját tárgyaló ülésére meg kell hívni. Az állandó könyvvizsgáló az ülésen köteles részt venni, de távol maradása az ülés megtartását nem akadályozza.*

*Ha az állandó könyvvizsgáló a társaság vagyonának olyan változását észleli, amely veszélyezteti a társasággal szembeni követelések kielégítését, vagy ha olyan körülményt észlel, amely a vezérigazgató vagy a felügyelőbizottsági tagok e minőségükben kifejtett tevékenységükért való felelősségét vonja maga után, késedelem nélkül köteles az ügyvezetésnél kezdeményezni az Alapító döntéshozatalához szükséges intézkedések megtételét. Ha a kezdeményezés nem vezet eredményre, az állandó könyvvizsgáló köteles a feltárt körülményekről a jogi személy törvényességi felügyeletét ellátó nyilvántartó bíróságot értesíteni.*

*Az állandó könyvvizsgáló felelősségére a könyvvizsgálóra vonatkozó jogszabályokban, illetve a Ptk.-ban meghatározott felelősségi szabályok az irányadók.*

*A társaság állandó könyvvizsgálója 2010. november 26. napjától 2015. november 25. napjáig terjedő határozott időtartamra a COOPSALDO Könyvvizsgáló és Ügyviteli Szolgáltató Kft. (Cg. 13-09-139591; székhely: 2092 Budakeszi, Hársfa u. 1.; Magyar Könyvvizsgálói Kamara nyilvántartási száma: 000078), amelynek a könyvvizsgálatért személyében kijelölt tagja és ügyvezetője 2014. május 1. napjától Csizmánné Bogdán Ágnes (an.: Izsó Lídia, lakcíme: 2092 Budakeszi, Hársfa u. 1.) könyvvizsgáló (Magyar Könyvvizsgálói Kamara tagsági száma: 007237).*

1. **Az alapító okirat 15. pontjának utolsó bekezdése helyébe az alábbi rendelkezés lép:**

*A jelen alapszabályban nem szabályozott kérdésekben a Polgári Törvénykönyvről szóló 2013. évi V. törvény, a Helyi önkormányzatokról szóló 1990. évi LXV. törvény (Ötv.), a Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény (Áht.), valamint a mindenkor hatályos magyar jogszabályok vonatkozó rendelkezéseit kell megfelelően alkalmazni.*

1. **Az alapító okirat jelen módosítással nem érintett pontjai változatlan tartalommal maradnak hatályban.**
2. **Jelen alapító okirat módosítás 2014. május 1. napján lép hatályba.**

Budapest, 2014. április …

|  |  |
| --- | --- |
|  | az Alapító képviseletében  **Dr. Láng Zsolt** |
|  | **Polgármester** |